Wim Wenders

Ernst Wilhelm ”Wim” Wenders (s. 14. elokuuta 1945 Düsseldorf) on saksalainen elokuvaohjaaja, joka on ohjannut sekä näytelmä- että dokumenttielokuvia. Hänen ensimmäinen arvostelumenestyksensä oli road movie Alice in den Städten, mutta kansainvälisesti hän löi läpi vuoden 1977 elokuvalla Amerikkalainen ystävä. Wendersin menestynein elokuva on Paris, Texas, josta Wenders voitti Cannesin elokuvajuhlien Kultaisen palmun. Cannesin parhaan ohjaajan palkinnon hän sai puolestaan elokuvasta Berliinin taivaan alla. Hänen musiikkidokumenttinsa Buena Vista Social Club ja Pina Bauschin urasta kertonut Pina ovat olleet ehdolla parhaan dokumentin Oscar-palkintoon.

 Nuoruus ja opiskelu 
Wim Werners syntyi Düsseldorfissa vuonna 1945. Hänen isänsä oli katolilaisen sairaalan lääkäri. Hänen virallinen nimensä on Ernst Wilhelm, sillä Wim-nimi hylättiin epäsaksalaisena.Gale Encyclopedia of Biography.

Ennen elokuvauraansa Wenders opiskeli useita eri aloja. Hän jätti lääketieteellisen kahden lukukauden jälkeen, opiskeli sen jälkeen Freibergissä filosofiaa ja tämän jälkeen sosiologiaa Düsseldorfissa, kunnes hän keskeytti kokonaan yliopisto-opintonsa. Wenders oli tässä vaiheessa kiinnostuneempi vesivärimaalauksesta kuin akateemisesta urasta. Düsseldorfissa Wenders tutustui kuitenkin itävaltalaiskirjailija Peter Handkeen, josta tuli myöhemmin hänen monivuotinen yhteistyökumppaninsa. Wenders pyrki jatkamaan opintojaan Pariisissa, mutta tällä kertaa taidekouluissa. Hän haki École des Beaux-Artsiin ja Institut des hautes études cinématographiquesiin mutta ei päässyt kumpaankaan. Tämän jälkeen hän aloitti oppisopimuskoulutuksen kaivertaja Johnny Friedlanderin alaisuudessa.Tacon.

Pariisissa Wenders tutki elokuvaa itsenäisesti ja kävi usein Cinémathèque françaisessa katsomassa maailman merkittävimpiä elokuvia. Oman arvionsa mukaan hän katsoi Pariisin-aikanaan yli tuhat elokuvaa. Hän palasi Saksaan 1967, kun hänet hyväksyttiin Münchenin televisio- ja elokuvakorkeakouluun. Ennen kirjautumistaan kouluun Wenders suoritti kolme kuukautta kestäneen harjoittelujakson United Artistsin Saksan-toimistossa. Tuona aikana hän vakuuttui siitä, että kaupallinen elokuva ei ollut häntä varten. Opiskeluaikanaan Wenders ohjasi joitakin lyhytelokuvia, ja hänen ensimmäinen pitkä elokuvansa oli koulun lopputyö, vuonna 1971 valmistunut Summer in the City.

 Ura 
 Uran alusta kansainväliseen läpimurtoon 
Wenders perusti 12 elokuvantekijän kanssa Filmverlag der Autorenin, jonka tarkoituksena oli levittää ja tuottaa uusia saksalaisia elokuvia. Samana vuonna valmistui elokuva Die Angst des Tormanns beim Elfmeter, joka perustui Handken romaaniin. Kaksi vuotta myöhemmin valmistui Wendersin uran ensimmäinen arvostelumenestys, road movie Alice in den Städten. Siinä elokuvan protagonisti, kuten monissa myöhemmissäkin Wendersin elokuvissa, oli eskapisti. Alice in den Städtenin jälkeen Wenders teki elokuvan Väärä liike. Se oli Handken kanssa yhteistyössä tehty modernisointi Johann Wolfgang von Goethen romaanista Wilhelm Meisters Lehrjahre. Ajan mittaan puolestaan oli Walker Evansin valokuvista inspiraationsa saanut road movie. Alice in den Städten, Väärä liike ja Ajan mittaan muodostavat niin sanotun road movie -trilogian.

Amerikkalainen ystävä (1977) oli Wendersin kansainvälinen läpilyöntielokuva. Jännityselokuvan pääosissa olivat Dennis Hopper ja Bruno Ganz. Se kiinnitti myös Francis Ford Coppolan huomion. Coppola oli hiljattain ollut perustamassa American Zoetrope -elokuvayhtiötä ja kutsui Wendersin Yhdysvaltoihin tekemään elokuvaa. Wendersin Yhdysvalloissa tekemä elokuva Hammett – tehtävä Chinatownissa sai ensi-iltansa vuonna 1982. Sen tuotanto venyi, kun pääosaan ei löydetty oikeaa näyttelijää ja elokuvan lopusta syntyi erimielisyyksiä. Coppola ei ollut tyytyväinen lopputulokseen ja kuvasi uudelleen monia elokuvan osia. Elokuva ei menestynyt, mutta Wenders käytti pitkittyneet Yhdysvaltain-vierailunsa uusien ystävien ja uuden materiaalin keräämiseen.

 Palkitut Paris, Texas ja Berliinin taivaan alla 
Hammettin tuotantotauolla Wenders teki elokuvan Der Stand der Dinge, joka kertoi ongelmia kohdanneesta elokuvatuotannosta. Wenders voitti elokuvasta Venetsian elokuvajuhlien Kultaisen leijonan. Elokuva oli syntynyt sattumien kautta. Wenders oli vieraillut Raúl Ruizin elokuvatuotannossa Portugalissa. Ruizin kuvaukset ajautuivat vaikeuksiin, kun ryhmältä loppui elokuvafilmi. Wenders auttoi ryhmää ja pyysi kuvausten jälkeen Ruizilta lupaa käyttää täysin samaa portugalilaista elokuvaryhmää oman elokuvansa tekemiseen. Toinen Hammettin tuotannon aikana kehittyneistä elokuvista oli Paris, Texas. Se syntyi Wendersin ja Sam Shepardin yhteistyöstä. He olivat tavanneet Hammettin kuvausten aikana, ja Paris, Texas perustui heidän tekemään käsikirjoitukseen. Paris, Texas tehtiin kokonaan studiojärjestelmän ulkopuolella, ja sen kuvausryhmä koostui vain noin 20 henkilöstä. Siitä muodostui yksi Wendersin taiteellisesti ja taloudellisesti menestyneimmistä teoksista, ja elokuva palkittiin Cannesin elokuvajuhlien Kultaisella palmulla.

Paris, Texas oli Wendersin Yhdysvaltain-kauden viimeinen elokuva. Hänen seuraava elokuvansa Tokyo-ga tehtiin Japanissa. Dokumenttielokuvan aiheena oli japanilainen ohjaaja Yasujirō Ozu. Tämän jälkeen hän palasi Saksaan, missä ohjasi seuraavaksi elokuvan Berliinin taivaan alla (1987). Se oli allegorinen tarina enkeleistä ja ihmisistä jaetussa Berliinissä. Wenders sai elokuvasta Cannesin parhaan ohjaajan palkinnon. Elokuvan suosion ansiosta Wenders tuotti oman tieteisrunonsa elokuvaksi Maailman ääriin (1991), jota hän oli suunnittelut jo vuosikymmenen ajan. Ylipitkä elokuva ei aivan pystynyt täyttämään Wendersin odotuksia.

Monet Wendersin 1990-luvun elokuvista ei menestynyt aivan samanlaisesti kuin hänet aiemmat elokuvansa. In weiter Ferne, so nah! oli elokuvan Berliinin taivaan alla jatko-osa. Wendersiä kritisoitiin, koska hän oli käyttänyt elokuvassa saksalaista veteraaninäyttelijä Heinz Rühmannia, joka oli pysynyt maassa natsi-Saksan kaudella. Cameoroolin elokuvassa teki Mihail Gorbatšov, joka lupautui näyttäytymään elokuvassa Wendersin ohjattua Gorbatšovin sukulaiselle Toyotan mainoksen. Wendersin seuraava elokuva oli Portugalissa kuvattu road movie Lisbon Story (1994). Tämän jälkeen hänet palkattiin viimeistelemään Michelangelo Antonionin elokuvan Pilvien takana, joka perustui Antonionin päiväkirjoihin ja novelleihin. Wenders palasi seuraavaksi vanhaan kouluunsa Müncheniin ja teki mahdollisesti Lisbon Storyn sisällä olleen elokuvan inspiroimana koulun oppilaiden kanssa elokuvan Die Gebrüder Skladanowsky (1995).

 Oscar-ehdokkaana olleet musiikki- ja tanssielokuvat 
Los Angelesiin Wenders palasi vuonna 1997 kuvaamaan elokuvaa Väkivallan loppu. Wenders teki yhteistyötä monien aiempien kumppaniensa kanssa. Heihin kuului muun muassa muusikko Ry Cooder, jonka kautta hän tutustui havannalaiseen Buena Vista Social Club -klubiin. Hän teki sen jäsenistä samannimisen elokuvan, joka menestyi maailmanlaajuisesti ja avitti kuubalaisen son-musiikin uutta heräämistä. Elokuva oli ehdolla parhaan dokumenttielokuvan Oscar-palkintoon. Wendersin seuraavalla Los Angelesissa kuvatulla elokuvalla oli myös vanhat musiikkitaustat, sillä The Million Dollar Hotelin käsikirjoittaja oli Bono U2-yhtyeestä, jonka musiikkivideon coverkappaleesta ”Night and Day” Wenders oli aiemmin ohjannut. Vaikka The Million Dollar Hotel saikin Hopeisen karhun Berliinin elokuvajuhlilla, se sai ristiriitaisen vastaanoton sekä kriitikoilta että elokuvayleisöltä.

The Million Dollar Hotelin jälkeen Wenders teki dokumentin Viel passiert – Der BAP-Film ja osan televisiodokumentista The Blues (2003). Ensimmäinen dokumenteista oli kunnianosoitus saksalaiselle rockyhtyeelle BAP:lle. The Blues oli puolestaan lyhytdokumenttisarja, johon osia ohjasivat myös muun muassa Martin Scorsese, Clint Eastwood ja Mike Figgis.

Pitkien elokuvien pariin Wenders palasi elokuvassa Runsauden maa (2004), joka kritisoi yhdysvaltalaista mediaa. Seuraavana vuonna Cannesissa ensi-iltansa saanut road movie Don’t Come Knocking oli jälleen arvostelumenestys. Vuonna 2008 ensi-iltaan tullut Palermo Shooting oli puolestaan eksistentialistinen draama. Pina (2011) oli dokumenttielokuva tanssitaiteilija Pina Bauschista, jonka Wenders oli tuntenut henkilökohtaisest parin vuosikymmenen ajan. Sitä on sanottu ensimmäiseksi taide-elokuvaksi, joka on toteutettu 3D-tekniikalla. Bausch kuoli heinäkuussa 2009 kesken tuotannon, mutta Wenders ja Bauschin johtaman Tanztheater Wuppertalin jäsenet päättivät viedä silti elokuvan loppuun. Pina toi Wendersille toisen Oscar-ehdokkuuden parhaasta dokumentista. Hän jatkoi sen jälkeen 3D-elokuvan parissa, sillä vuonna 2013 hänen ilmoitettiin tekevän 3D-tekniikaa hyödyntävää draamaelokuvaa Every Thing Will Be Fine.

 Yksityiselämä 
Wim Wenders on ollut kuudesti naimisissa. Hänen nykyisen vaimonsa Donata Wendersin kanssa hän meni naimisiin 1993. Hänen ensimmäinen liittonsa oli Edda Köchlin kanssa, ja he olivat naimisissa 1968–1974. Wendersin toinen vaimo oli saksalainen näyttelijä Lisa Kreuzer, joka esiintyi muutamissa Wendersin elokuvissa ja jonka kanssa hän oli naimisissa 1974–1978. Heidän liittonsa päättyi, kun Wenders muutti Yhdysvaltoihin tekemään elokuvaa Hammett – tehtävä Chinatownissa. Yhdysvalloissa hän meni naimisiin laulaja Ronee Blakleyn kanssa, mutta heidän liittonsa kesti vain kolme vuotta. Wendersin neljäs liitto oli vielä lyhyempi; hän oli 1981–1982 naimisissa Isabelle Weingartenin kanssa. Vuonna 1993 hänellä oli lyhyt liitto ranskalaisen näyttelijän Solveig Dommartinin kanssa, joka näytteli Wendersin elokuvassa Berliinin taivaan alla.

 Elokuvaohjaukset 
 VuosiSuomenkielinen nimiAlkukielinen nimiMaa Huomautuksia1968Same Player Shoots AgainSaksan liittotasavaltaLyhytelokuva1969Alabama: 2000 Light YearsSaksan liittotasavaltaLyhytelokuva1969Drei Amerikanische LP'sSaksan liittotasavaltaLyhytelokuva1970Summer in the City Ensimmäinen pitkä elokuva  (omistettu The Kinks-yhtyeelle)1972Die Angst des Tormanns beim ElfmeterSaksan liittotasavaltaPerustuu Peter Handken romaaniin1972Der Scharlachrote BuchstabeSaksan liittotasavaltaPerustuu Nathaniel Hawthornen romaaniin1974Alice in den StädtenSaksan liittotasavaltaRoad movie -trilogian ensimmäinen osa1975Väärä liikeFalsche BewegungSaksan liittotasavaltaRoad movie -trilogian toinen osa1976Ajan mittaanIm Lauf der ZeitSaksan liittotasavaltaRoad movie -trilogian kolmas osa1977Amerikkalainen ystäväDer Amerikanische FreundSaksan liittotasavaltaPerustuu Patricia Highsmithin romaaniin1980Lightning Over WaterSaksan liittotasavaltaDokumentti yhdessä Nicholas Rayn kanssa1982Hammett – tehtävä ChinatownissaHammettYhdysvallatPerustuu Joe Goresin romaaniin1982"Chambre 666"RanskaLyhyt dokumentti1982"Reverse Angle"Lyhytelokuva Wendersin kiistoista Coppolan kanssa Hammett-elokuvan aikaan1982Der Stand der DingeSaksan liittotasavalta1984Paris, TexasSaksan liittotasavalta1984Docu Drama Dokumentti1985Tokyo-GaSaksan liittotasavaltaDokumenttielokuva Yasujirō Ozusta1987Berliinin taivaan allaDer Himmel über BerlinSaksan liittotasavalta1989Aufzeichnungen zu Kleidern und StädtenSaksan liittotasavaltaDokumentti1991Maailman ääriinBis ans Ende der WeltSaksa1992 "Arisha, the Bear and the Stone Ring"

 "Arisha, der Bär und der steinerne Ring"1993In weiter Ferne, so nah!SaksaJatko-osa elokuvaan Berliinin taivaan alla1995Lisbon StorySaksaOsittain jatko-osa elokuvaan Der Stand der Dinge1995Die Gebrüder SkladanowskySaksa1995Lumière et compagnieAntologiaelokuva, joka on tehty yhteistyössä 41 kansainvälisen elokuvaohjaajan kanssa1995Pilvien takanaPar-delà les nuagesRanskaYhdessä Michelangelo Antonionin kanssa1997Väkivallan loppuThe End of ViolenceYhdysvallat1998Willie Nelson at the Teatro1998Buena Vista Social ClubSaksaDokumentti2000The Million Dollar HotelYhdysvallat2002Viel passiert – Der BAP-FilmSaksaDokumentti BAP-yhtyeestä2002"Twelve Miles to Trona"–Jakso elokuvasta Ten Minutes Older: The Trumpet, jossa myös Aki Kaurismäen ohjaama jakso2003"Other Side of the Road" Lyhytelokuva2003The Soul of a ManYhdysvallatJakso dokumenttisarjasta The Blues2004Runsauden maaLand of PlentyYhdysvallatPerustuu Scott Derricksonin tarinaan, mukana Michelle Williams ja John Diehl2005Don't Come KnockingRanskaKäsikirjoitus Wenders ja Sam Shepard2007"Invisible Crimes"Espanja Dokumentti lyhytelokuvasarjasta Invisibles2007"War in Peace" Jakso antologiaelokuvasta To Each His Own Cinema2008Palermo ShootingOmistettu Ingmar Bergmanille ja Michelangelo Antonionille2008"Person to Person"Jakso antologiaelokuvasta 82010"If Buildings Could Talk" Lyhyt dokumentti2010"Il volo"Lyhyt dokumentti maahanmuuttajista2011PinaSaksa Kolmiulotteinen dokumenttielokuva2012"Ver ou Não Ver" Jakso elokuvasta Mundo Invisível2014"The Berlin Philharmonic"Dokumentaarinen jakso kolmiulotteisesta antologiaelokuvasta Cathedrals of Culture2014 The Salt of the Earth
 Das Salz der Erde Dokumenttielokuva Sebastião Salgadosta2015Every Thing Will Be Fine2016 The Beautiful Days of Aranjuez
 Die schönen Tage von AranjuezKolmiulotteinen elokuva perustuu Peter Handken näytelmään2017 Submergence
 GrenzenlosSaksa Perustuu JM Ledgardin romaaniin2018 Pope Francis: A Man of His Word
 Papst Franziskus – Ein Mann seines Wortes Dokumentti2023 Anselm
 Anselm – Das Rauschen der ZeitKolmiulotteinen dokumentti Anselm Kieferistä.2023Perfect Days

Lähteet

”Wim Wenders”. Teoksessa. 

 Viitteet 

Kirjallisuutta



Luokka:Saksalaiset elokuvaohjaajat
Luokka:Vuonna 1945 syntyneet
Luokka:Elävät henkilöt
Luokka:Musiikkivideo-ohjaajat
Luokka:Seulonnan keskeiset artikkelit